### Beslutninger

Forslaget blev på byrådsmødet den 24. maj 2023 henvist til Magistraten med henblik på at indgå i budgetdrøftelserne for 2024.

###

[adresse] skal være mangfoldigt og socialt bæredygtigt. Vi ønsker at give mere plads til nye og måske uventede løsninger i byudviklingen ved at åbne op for flere byggefællesskaber i kommunen. Et byggefællesskab kan beskrives som et beboerdrevet boligprojekt drevet af en gruppe personer, der ønsker at opføre et byggeri. Et byggefællesskab står for et boligprojekt, hvor de fremtidige beboere selv indtager bygherrerollen og realiserer deres boligdrømme i dialog med professionelle. [adresse] formål er ikke at lave forretning, men at få indflydelse på egen bolig og mest muligt byggeri for pengene til deres drøm.

Effekt: De beboerdrevne boligprojekter kan være med til at styrke bykvaliteten i nye bydele, sikre social mangfoldighed og tiltrække særligt engagerede borgere til vores kommune. Formålet med flere byggefællesskaber i [adresse] er at opnå variation boligtyper, boformer og prisniveauer rundt omkring i kommunen. Med byggefællesskaber opnås mulighed for, at slutresultateterne bliver langt mere spændende, fordi engagementet i fællesskaberne er med til at skabe nye rammer for, hvordan man kan bo. Byggefællesskaber giver de involverede mulighed for stor indflydelse på byggeriets udformning og på at understøtte stærke fællesskaber, der kan skabes ved fælles fasciliteter og aktiviteter.

Ydelse: Borgerdrevne boligprojekter kræver i høj grad opmærksomhed og opbakning fra kommunen i byplanlægningen og -udviklingen. Kommunen er således en vigtig medspiller for at sådanne projekter kan realiseres.

Vi foreslår:

- At magistraten for Teknik og Miljø muliggør, at arealer i udvalgte lokalplaner udbydes som små grundstykker for at skabe variation og plads til mindre initiativer og byggefællesskaber.

- At [adresse] tilbyder rådgivning og vejledning for personer, der ønsker at danne et byggefællesskab fx om jura og økonomi. [adresse] kan søge inspiration hos Roskilde Kommune, der har erfaring både med lokalplanlægning, særlige hensyn i udbudsprocessen og rådgivning af borgerne. Rådgivningen skal fx sikre, at foreningsstruktur, ejerformer og finansiering af projekterne kommer på plads så tidligt som muligt i forløbet, så byggefællesskaberne kan opnå at føre deres drøm ud i livet

Ressourcer: Vi beder MTM om at belyse omkostningerne.

Finansiering: Genindførelse af stilladsafgift

[adresse]: Noah Lauridsen (SF), Sonny Frandsen (SF), Victoria Lind (SF) og Sanne Schmidt (SF) samt Johanne Kristoffersen (Ø) og Johnny Østergaard (UFP).